# ИНЖЕЊЕРСКА КОМОРА СРБИЈЕ

# ПОСЛОВНИК

**О РАДУ НАДЗОРНОГ ОДБОРА ИНЖЕЊЕРСКЕ КОМОРЕ СРБИЈЕ**

**ИНЖЕЊЕРСКА КОМОРА СРБИЈЕ**

Број: 2352/1-2.

13.12.2019. године

Булевар војводе Мишића 37

Б е о г р а д

На основу члана 45. став 1. тачка 6. Статута Инжењерске коморе Србије, Надзорни одбор Инжењерске коморе Србије, на седници одржаној 13.12.2019. године донео је

# ПОСЛОВНИК

**О РАДУ НАДЗОРНОГ ОДБОРА ИНЖЕЊЕРСКЕ КОМОРЕ СРБИЈЕ**

**I ОПШТЕ ОДРЕДБЕ**

**Члан 1.**

Пословником о раду Надзорног одбора (у даљем тексту: Пословник) Инжењерске коморе Србије (у даљем тексту: Комора) регулишу се:

* права и дужности председника и чланова Надзорног одбора;
* припремање и сазивање седница Надзорног одбора;
* одржавање седница Надзорног одбора;
* припремање, доношење, објављивање и извршавање одлука и

закључака Надзорног одбора;

* начин вођења записника о раду Надзорног одбора и
* друга питања од значаја за рад Надзорног одбора.

**Члан 2.**

Одредбе овог пословника обавезне су за све чланове Надзорног одбора, запослене и друга лица која учествују у раду Надзорног одбора.

**Члан 3.**

Рад Надзорног одбора је јаван.

Када се на седници Надзорног одбора Коморе износе и разматрају подаци, који су према одредбама закона и општих аката пословна тајна, Надзорни одбор расправља и ради без присуства лица која нису чланови Надзорног одбора.

**Члан 4.**

Председник Надзорног одбора стара се о примени овог Пословника.

**II ПРАВА И ДУЖНОСТИ ЧЛАНОВА НАДЗОРНОГ ОДБОРА**

**Члан 5.**

Председник и члан Надзорног одбора има право и дужност да присуствује седницама Надзорног одбора и учествује у раду Надзорног одбора.

У случају спречености члан Надзорног одбора дужан је да унапред обавести председника Надзорног одбора, а у супротном да накнадно образложи свој изостанак на наредној седници.

**Члан 6.**

Председник и члан Надзорног одбора има право да на седници Надзорног одбора:

* подноси предлоге одлука, закључака и других аката из делокруга рада Надзорног одбора; и
* предлаже разматрање сваког питања које је у надлежности

Надзорног одбора.

**Члан 7.**

Председник и сваки члан Надзорног одбора има право да захтева од Стручних служби Коморе да му пружи стручну помоћ у изради предлога које подноси Надзорном одбору или другим органима или телима Коморе.

Стручне службе Коморе дужне су да Председнику и члановима Надзорног одбора дају потребне информације ради потпунијег упознавања и праћења проблема из рада и пословања Коморе.

**Члан 8.**

Председник и чланови Надзорног одбора дужни су да се придржавају прописаног реда на седницама Надзорног одбора.

**III ПРАВА И ДУЖНОСТИ ПРЕДСЕДНИКА НАДЗОРНОГ ОДБОРА**

**Члан 9.**

Председник Надзорног одбора има следећа права и дужности:

* сазива и организује седнице Надзорног одбора;
* председава седницама Надзорног одбора;
* даје иницијативу за расправљање о одређеним питањима из делокруга рада Надзорног одбора и по потреби позива на седнице Надзорног одбора и представнике других органа и тела Коморе;
* стара се о одржавању реда на седницама Надзорног одбора:
* стара се о обезбеђењу јавности у раду Надзорног одбора;
* потписује одлуке, закључке и друге акте које доноси Надзорни одбор; и
* обавља и друге послове утврђене овим пословником и другим актима Коморе.

**Члан 10.**

У случају спречености председника Надзорног одбора, замењује га члан Надзорног одбора, кога овласти председник Надзорног одбора.

**IV СЕДНИЦА НАДЗОРНОГ ОДБОРА**

## 4.1. Припремање и сазивање седница Надзорног одбора

**Члан 11.**

Седнице Надзорног одбора припрема председник Надзорног одбора у сарадњи са руководиоцем Стручних служби Коморе.

Председник Надзорног одбора дужан је да у дневни ред седнице Надзорног одбора унесе све предлоге који су приспели до дана заказивања седнице Надзорног одбора, а налазе се у надлежности Надзорног одбора.

Изузетно, од одредбе става 2. овог члана, уколико је за седницу Надзорног одбора приспело више материјала који се не може размотрити на једној седници, председник Надзорног одбора ће приспеле материјале разврстати према степену хитности.

Позив за седнице Надзорног одбора и потребне материјале израђују Стручне службе Коморе уз консултовање са председником Надзорног одбора.

**Члан 12.**

Седнице Надзорног одбора сазива председник Надзорног одбора.

Редовне седнице Надзорног одбора одржавају се најмање квартално.

Ванредне седнице Надзорног одбора предедник Надзорог одбора може заказати по потреби, у року од 3 дана од дана настанка потребе, а у случају процене може ванредну седницу заказати и у краћем року, односно у истом дану када утврди да је настала потреба.

Ванредне седнице Надзорног одбора председник Надзорног одбора дужан је да сазове у року не дужем од 15 дана, ако то писмено захтева од њега председник Коморе, Управног одбора, члан Надзорног одбора или Извршни одбор Матичне секције.

**Члан 13.**

Седница Надзорног одбора заказује се у писаној форми електронским путем.

У позиву за седницу Надзорног одбора мора бити означен дан, час и место одржавања седнице и предлог дневног реда.

Уз позив за седницу, члановима Надзорног одбора доставља се записник са претходне седнице и материјал за сваку тачку предложеног дневног реда, са предлогом одлука, електронским путем на адресу за пријем електронске поште (е маил адресу), најмање пет дана пре дана одржавања седнице, сем у случају из члана 13. става 3, када се позив и материјал може послати истог дана у ком је заказана седница.

Позив за седницу, записник са претходне седнице и материјал за сваку тачку предложеног дневног реда, доставља се председнику Коморе, председнику Надзорног одбора и другим лицима чије је присуство потребно, електронским путем на адресу за пријем електронске поште (е маил адресу), најмање три дана пре дана одржавања седнице, сем у случају из члана 13. става 3, када се позив и материјал може послати истог дана у ком је заказана седница.

## 4.2. Кворум

**Члан 14.**

Надзорни одбор може пуноважно да одлучује када је на седници присутно више од половине од укупног броја чланова Надзорног одбора.

Кворум се утврђује на почетку седнице.

Ако се у току седнице Надзорног одбора утврди да не постоји кворум за одлучивање, председник Надзорног одбора ће прекинути седницу.

Седнице Надзорног одбора могу се одржавати коришћењем електронске мреже, конференцијске везе или друге аудио и визуелне комуникационе опреме, тако да сви чланови Надзорног одбора који учествују у раду седнице могу међусобно истовремено да комуницирају. Сматра се да су чланови Надзорног одбора који на овај начин учествују у раду седнице лично присутни и чине кворум.

## 4.3. Почетак седнице и утврђивање дневног реда

**Члан 15.**

Председник Надзорног одбора отвара седницу и утврђује кворум.

Када постоји кворум, председник Надзорног одбора проглашава да се на седници може пуноважно одлучивати.

**Члан 16.**

Дневни ред се утврђује на почетку седнице Надзорног одбора. У току седнице Надзорни одбор не може утврђени дневни ред мењати или допуњивати.

**Члан 17.**

Након утврђивања дневног реда приступа се усвајању записника са предходне седнице.

Сваки члан Надзорног одбора има право да стави примедбе на записник са седнице Надзорног одбора на седници на којој се разматра записник.

Примедбом на записник тврди се да се нешто у записник није унето или да је нетачно унето.

Усвојене примедбе се уносе у записник и постају његов саставни део.

## 4.4. Одржавање седница Надзорног одбора

**Члан 18.**

На седници Надзорног одбора може говорити и лице које присуствује седници Надзорног одбора, а које није члан Надзорног одбора.

**Члан 19.**

Председник Надзорног одбора даје реч члановима Надзорног одбора и осталим лицима, по реду којим су се пријављивали за расправљање.

Нико не може говорити пре него што од Председника Надзорног одбора затражи и добије реч. Члану Надзорног одбора који жели да говори о повреди Пословника или о повреди утврђеног дневног реда Председник Надзорног одбора даје реч чим је затражио реч.

**Члан 20.**

Говорника може опоменути и прекинути у излагању само Председник Надзорног одбора, уколико се не предржава одредбама овог пословника.

Председник Надзорног одбора је дужан да се стара да говорника нико други не спречава у слободи говора.

**Члан 21.**

Председник Надзорног одбора ће прекинути седницу Надзорног одбора у колико се одредбе о њеном одржавању прописане члановима 19. и 20. овог пословника не поштују.

## 4.5. Претрес и одлучивање

**Члан 22.**

Надзорни одбор може претресати и одлучивати само о питањима унетим у дневни ред.

Одлуке се доносе, по правилу, после претреса.

Претрес почиње, пo правилу, излагањем предлагача односно известиоца (уколико предлагач није присутан). Уколико је предмет, у писаном материјалу, довољно образложен приступиће се претресу, без излагања предлагача, односно известиоца.

**Члан 23.**

Када је исцрпљена листа говорника приступа се доношењу одлуке гласањем.

После објављивања Председника Надзорног одбора да је претрес завршен и да се прелази на гласање, нико више не може добити реч да говори о предмету или да своје гласање образложи.

**Члан 24.**

Надзорни одбор може одлучивати у току претреса или по завршеном претресу да се појединачно питање скине са дневног реда или да се врати предлагачу на даље проучавање. Подносилац предлога може повући предлог све дотле док председавајући не објави да је предлог стављен на гласање.

Коначни предлог мора бити јасно формулисан, тако да чланови Надзорног одбора могу одлучити гласањем “заˮ или “против” или “уздржан”.

**Члан 25.**

Надзорни одбор доноси све одлуке из своје надлежности већином гласова укупног броја чланова Надзорног одбора.

Надзорни одбор може одлуке из своје надлежности донети и ван седнице Надзорног одбора, електронским путем.

У случају из става 2. овог члана, Надзорни одбор на првој наредној седници одлуке донете ван седнице констатује у виду информације.

**Члан 26.**

Гласање је, по правилу јавно.

Надзорни одбор може донети одлуку да се о одређеном питању обави тајно гласање.

Предлог за тајно гласање може поднети Председник Надзорног одбора и сваки члан Надзорног одбора за време претреса.

О предлогу за тајно гласање мора се одлучити пре него што се приступи гласању.

**Члан 27.**

Тајно гласање обавља се путем гласачких листића.

**Члан 28.**

Председник Надзорног одбора или члан Надзорног одбора, који је оправдано спречен да присуствује седници Надзорног одбора, може гласати о појединим или свим питањима која су на дневном реду седнице Надзорног одбора у писаној форми, путем електронске поште или телефонским путем.

**Члан 29.**

По завршеном гласању Председник Надзорног одбора утврђује резултате гласања и проглашава да је предлог или захтев о коме се гласало прихваћен или одбијен.

**Члан 30.**

Уколико се на предлог одлуке поднесе амандман на седници Надзорног одбора, Надзорни одбор прво гласа о усвајању поднетог амандмана.

## 4.6. Закључивање седнице

**Члан 31.**

Када је исцпљен дневни ред, Председник Надзорног одбора објављује да је седница закључена. Ако је рад на седници трајао дуже времена, а на дневном реду има још предмета који захтевају дужу расправу и одлучивање, Председник Надзорног одбора може по својој иницијативи, или на предлог члана Надзорног одбора одлучити да се седница прекине.

У случају из предходног става, Надзорни одбор ће истовремено одлучити о заказивању наставка седнице Надзорног одбора, па ће се седница Надзорног одбора закључити тек када дневни ред буде у потпуности исцрпљен.

Заказивање седнице Надзорног одбора у смислу става 3. овог члана уноси се у записник са седнице, а писани позив за наставак седнице доставиће се члановима који нису били присутни на седници Надзорног одбора електронским путем.

## 4.7. Записник о раду Надзорног одбора

**Члан 32.**

Седнице Надзорног одбора се бележе тонски. О раду на седници Надзорног одбора води се записник.

Председник Надзорног одбора и сваки члан Надзорног одбора има право да оствари увид у тонски запис.

Председник Надзорног одбора и члан Надзорног одбора који жели да искористи право из става 2 овог члана, писаним путем затражиће од Стручних служби Коморе да му се исто омогући.

Стручне службе Коморе дужне су да у року од 3 дана од пријема захтева омогуће Председнику Надзорног одбора и члану Надзорног одбора остваривање права из става 2 овог члана.

Записник са седнице Надзорног одбора води запослени у стручним службама Коморе.

**Члан 33.**

Записник о раду Надзорног одбора садржи:

* редни број седнице;
* време и место одржавања седнице;
* имена и презимена присутних чланова Надзорног одбора и осталих присутних лица;
* имена и презимена одсутних чланова Надзорног одбора и разлог изостанка;
* имена и презимена чланова Надзорног одбора који су напустили седницу пре него што је она закључена;
* ко председава седницом;
* констатацију о кворуму;
* дневни ред седнице;
* имена и презимена предлагача одлука;
* имена и презимена чланова и осталих присутних лица која су учествовала у претресу појединих питања;
* резултате гласања по појединим предлозима, односно тачкама дневног реда;
* назив и садржај донетих одлука и закључке;
* време завршетка седнице и
* потпис председника Надзорног одбора и записничара.

Ако је одлука општи акт, или већег обима, у записник се уноси само назив одлуке, а текст одлуке се прилаже записнику. Записнику се прилаже и сва остала документација која се односи на седницу Надзорног одбора.

 **Члан 34.**

Формулисање одлука и закључака врши Председник Надзорног одбора на седници Надзорног одбора.

**Члан 35.**

У записник се не уноси дискусија Председника и чланова Надзорног одбора и осталих присутних лица.

Изузетно од одредбе става 1. овог члана, Председник и сваки члан Надзорног одбора и друго присутно лице може тражити да се у записник унесе његово излагање.

У случају става 2. овог члана, Предсдник или члан Надзорног одбора или друго присутно лице дужно је да на самој седници Надзорног одбора преда записничару писану дискусију или исту издиктира у записник.

**Члан 36.**

Предлог записника о седници Надзорног одбора саставља се најкасније у року од 3 дана од дана одржавања седнице и доставља члановима Надзорног одбора електронским путем у року од 7 дана од дана одржавања седнице.

Уколико записник не буде усвојен због формалних недостатака, одлуке које су донете на седници су важеће без обзира на формалне недостатке записника.

**Члан 37.**

Записници са седница Надзорног одбора са целокупном документацијом, чувају се као трајни документ у архиви Коморе.

**V АКТА КОЈЕ ДОНОСИ НАДЗОРНИ ОДБОР**

**Члан 38**.

Надзорни одбор доноси следећа акта:

 - одлуке и - закључке.

**Члан 39.**

Одлука се доноси о одређеним питањима из надлежности Надзорног одбора.

**Члан 40.**

Закључком се одлучује о процедуралним питањима.

**VI ПРЕЛАЗНЕ И ЗАВРШНЕ ОДРЕДБЕ**

**Члан 41.**

Надзорни одбор подноси извештај о свом раду Скупштини Коморе најмање једном годишње.

**Члан 42.**

Тумачење овог Пословника даје Надзорни одбор.

**Члан 43.**

Овај Пословник ступа на снагу даном објављивања на огласној табли Коморе.

 **ПРЕДСЕДНИЦА НАДЗОРНОГ ОДБОРА**

 **ИНЖЕЊЕРСКЕ КОМОРЕ СРБИЈЕ**

 Јованка Атанацковић с.р.